EXPEDIENTES DE BAIXA POR INCLUSIÓN INDEBIDA NO PADRÓN MUNICIPAL DE HABITANTES, A NOME DE FERNANDO DA COSTA CUNHA FERREIRA E OUTROS.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 29/01/2015)

Ignorándose o lugar da notificación para os/as seguintes interesados/as, de acordo co previsto no artigo 59.5 da Lei 30/1992, así como na Resolución do 9 de abril de 1997 pola que se dictan instruccións técnicas ós concellos para a xestión e revisión do Padrón Municipal, procédese a notificar mediante a publicación no BOP e no taboleiro de anuncios do Concello de Salvaterra de Miño o seguinte decreto de Alcaldía de data 8 de xaneiro de 2015: “DECRETO Visto que se solicitou informe do Consello de Empadronamento en relación co expediente de baixa no padrón de habitantes do municipio, incoado por decreto de data 2 de xullo de 2013, debido a que os interesados non manifestaron expresamente a súa conformidade coa baixa, E visto que con data 20 de xuño de 2014 se recibiu neste Concello o informe favorable do Consello de Empadronamento ás citadas baixas no padrón de habitantes, por incumprimento dos requisitos para estar inscritos no Padrón municipal de habitantes establecidos no artigo 54 do RD 1690/1986, do 11 de xullo, polo que se aproba o Regulamento de Poboación e Demarcación Territorial das Entidades Locais, debido a que os interesados non reside no domicilio no que figuran inscritos na folla padroal; e á vista do informe do encargado do padrón de habitantes de data 5 de xaneiro de 2015, De conformidade coas facultades atribuídas a esta Alcaldía pola lexislación vixente. RESOLVO: Primeiro.—Dar de baixa de oficio no padrón municipal de habitantes do Concello de Salvaterra de Miño ás persoas que de seguido se relacionan, debido a que non residen habitualmente no domicilio no que figuran inscritos na folla padroal, de conformidade cos artigos 54 e 72 do Real Decreto 1690/1986, do 11 de xullo, polo que se aproba o Regulamento de Poboación e Demarcación Territorial das Entidades Locais: Segundo.—Notificar ós interesados a súa baixa no Padrón de habitantes deste Concello. Terceiro.—Dar conta do presente Decreto ó Pleno da Corporación, a efectos de que quede enterado do seu contido.” RECURSOS E PRAZOS: Contra o presente acordo, que pon fin á vía administrativa, poderá interpoñer, potestativamente, recurso de reposición ante o mesmo órgano que o dicta no prazo dun mes, contado a partir do día seguinte ó de recepción desta notificación; ou interpoñer directamente recurso contencioso-administrativo, no prazo de dous meses, a contar desde o día seguinte ó da recepción da presente notificación, No suposto de interposición do recurso potestativo de reposición éste entenderáse desestimado se no prazo dun mes contado dende o día seguinte ó de tal interposición o órgano competente para resolvelo non dictase e notificase resolución expresa. Contra a desestimación do recurso de reposición poderá interpoñer recurso contencioso-administrativo ante o Xulgado do Contencioso-Administrativo, no prazo de dous meses, a contar desde o día seguinte ó da recepción da resolución desestimatoria do recurso de reposición, se fose expresa, ou no de seis meses, a contar do día seguinte a aquel en que se entenda desestimado presuntamente o recurso de reposición, por silencio administrativo. Sen que se poida interpoñer recurso contencioso-administrativo ata que sexa resolto expresamente ou se teña producido a desestimación presunta do recurso de reposición, que no seu caso, se interpuxera. Non obstante, os interesados poden exercitar calquera outro recurso que estimen procedente.” Salvaterra de Miño, a 9 de xaneiro de 2015.—O Alcalde, Arturo Grandal Vaqueiro.